**LĒMUMS**

Liepājā

|  |  |
| --- | --- |
| 2022.gada 20.janvārī |  Nr.12/2(prot. Nr.2, 9.§) |

Par līguma noslēgšanu ar sabiedrību ar

ierobežotu atbildību "AVIASABIEDRĪBA

"LIEPĀJA""

Pamatojoties uz Komisijas 2011.gada 20.decembra lēmumu (2012/21/EU) par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi, likuma "Par pašvaldībām" 15.panta pirmās daļas 10.punktu, likuma "Par aviāciju" 27.2 pantu, Ministru kabineta 2011.gada 23.augusta noteikumu Nr.661 "Noteikumi par valsts nozīmes civilās aviācijas lidlaukam uzliekamām sabiedriskas nozīmes pakalpojumu sniegšanas saistībām" 3.punktu un 2012.gada 21.maija Līgumu par Eiropas Savienības fonda projekta Nr.3DP/3.3.1.4.0/11/IPIA/SM/004 "Liepājas starptautiskās lidostas attīstība" īstenošanu Nr.SM-2012/25 starp Satiksmes ministriju un sabiedrību ar ierobežotu atbildību "AVIASABIEDRĪBA "LIEPĀJA"", Liepājas pilsētas ilgtspējīgu attīstības stratēģiju līdz 2030.gadam, izskatot līguma projektu par sabiedriskas nozīmes pakalpojumu sniegšanas saistību uzlikšanu sabiedrībai ar ierobežotu atbildību "AVIASABIEDRĪBA "LIEPĀJA"" un Liepājas valstspilsētas pašvaldības domes pastāvīgās Pilsētas attīstības komitejas 2022.gada 13.janvāra lēmumu (sēdes protokols Nr.1), Liepājas valstspilsētas pašvaldības dome **nolemj:**

1. Atbalstīt sabiedriskas nozīmes pakalpojumu sniegšanas saistību uzlikšanas līguma (pielikumā) noslēgšanu ar sabiedrību ar ierobežotu atbildību "AVIASABIEDRĪBA "LIEPĀJA"".

2. Liepājas valstspilsētas pašvaldības izpilddirektoram kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Izpilddirektora birojam, Attīstības pārvaldei, Kapitālsabiedrību pārvaldības uzraudzības un revīzijas daļai, Juridiskajai daļai |